**KISWAHILI**

**FASIHI (102/3)**

**KIDATO CHA TATU**

**MTIHANI WA MWISHO WA MUHULA WA TATU (OKTOBA 2023)**

**Jina ………………………………………………………Jina la shule ………………………..**

**Sahihi …………………………….Kidato…………Tarehe ………………………………**

 **Maagizo**

*(a) Andika jina lako na nambari yako ya mtihani katika nafasi ulizoachiwa hapo juu.*

*(b) Tia sahihi yako kisha uandike tarehe ya mtihani katika nafasi ulizoachiwa hapo juu.*

*(c) Jibu maswali Matatu pekee.*

*(d) Swali la* ***kwanza*** *ni la lazima.*

*(e) Maswali hayo mengine yachaguliwe kutoka sehemu nne zilizobaki: yaani; Tamthilia, Ushairi na Hadithi Fupi.*

*(f) Majibu yote lazima yaandikwe kwa lugha ya Kiswahili.*

*(g) Majibu yote sharti yaandikwe kwenye nafasi ulizoachiwa katika kijitabu hiki cha maswali.*

*(h) Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.*

**Kwa matumizi ya mtahini pekee**

|  |  |  |  |  |  |  |  |
| --- | --- | --- | --- | --- | --- | --- | --- |
| **SWALI** | **1** | **2** | **3** | **4** | **5** | **6** | **JUMLA** |
| **ALAMA**  |  |  |  |  |  |  |  |
| **UPEO** | **20** | **20** | **20** | **20** | **20** | **20** | **80** |

**SEHEMU YA A: FASIHI SIMULIZI**

1. Soma kifungu kifuatacho kisha ujibu maswali

Mfalme ana watoto wawili wa kiume na anataka mmoja wao amrithi. Kwa sababu hataki kupendelea yeyote, anawapa changamoto ya kukimbia hadi mji wa mbali kwa farasi wao. Yule ambaye farasi wake atafika mwisho ndiye atakayemrithi. Ndugu hawa wanazembea jangwani kwa siku kadha kwa sababu kila mmoja anataka kufika wa mwisho. Hatimaye wanakutana na mzee mwenye busara ambaye anawapa wosia. Wanapanda farasi upesi na kutoka mbio ili wafike kwenye mji wa mbali walioagizwa na baba yao. Je, Mzee mwenye busara aliwaambia nini?

1. i) Tambua kijipera (alama 1)
2. Taja sifa za kijipera hiki (alama 4)
3. Wewe ni mmoja wanaowasilishiwa kipera hiki. Taja mambo Matano utakayoyafanya ufanikishe uwasilishaji huu. (alama 5)
4. Soma utungo ufuatao kisha hujibu maswali yanayofuata *Mtoto ni kito mzigo mzito*
5. Tambua kijitanzu (alama 1)
6. Eleza manufaa ya kukirithisha kijitanzu hiki kwa vizazi vijavyo (alama 4)
7. Kipera hiki kinaendelea kudidimia katika jamii yako eleza mbinu tano utakazotumia kukidmisha katika jamii yako. (alama 5)

**SEHEMU B :Tamthilia – BEMBEA YA MAISHA *- Timothy*  Arege**

Jibu swali la 2 au 3.

1. Maisha ya sasa hayana fundi. Yanamwendesha kila mtu kama tawi lililosukumwa hadi likang’oka kutoka taagani na kupeperushwa na upepo….Ulimwengu wa sasa haubagui. Wadogo kwa wakubwa…..
2. Eleza mkutadha wa nukuu (alama 4)
3. Changanua vipengele vitano vya kimtindo katika nukuu (alama 5)
4. Fafanua mbinu nne za kutambua hulka za mneneji (alama 4)
5. ‘Maisha ya sasa hayana fundi.’ Fafanua mbinu ishi wanazotumia wahusika tamthiliani kukabiliana na hali zao. (alama 7)
6. (a) Changanua mtindo katika kifungu kifuatacho. (alama 4)

Naam, bembea! Hata bembea ikiwa ya kamba au chuma hatimaye hulika. Wanasema papo kwa papo kamba hukata jiwe. Bembea inapolika na kukatika haiwi mwisho wa mchezo. Huungwa na mchezo kuanza tena.

(b) Eleza toni katika dondoo hili. (alama 2)

 (c)Jadili umuhimu wa mandhari katika tamthilia hii (alama 6)

 (d) (i) Fafanua kinaya katika kauli iliyopigiwa mstari (alama 1)

 (ii) Dhihirisha kinaya katika kauli iliyopigiwa mstari kwa kurejelea tamthilia (alama 7)

**SEHEMU YA C: USHAIRI**

Jibu swali la 4 au 5.

1. Soma shairi hili kisha ujibu maswali yafuatayo;

Wangu niliyekupenda, leo nitakufukuza

Kuishi umenishinda, waniletea mayaza

Ola vile nimekonda, jasadi nimepooza

Uwache kuniumiza,ni heri mwana kunenda

Ulikuwa wangu nyonda, huba nikaikoleza

Kukupenda kama tunda, embe lenye uliwaza

Ukajigeuza punda, teke umenicharaza

Uwache kuniumiza, ni heri mwana kunenda

Nimekonda kama ngonda, mwandani wanilemaza

Sautiyo ya kinanda, sitaki kusikiliza

Sikutaki bora kwenda, muhibu wanishangaza

Uwache kuniumiza, ni heri mwana kunenda

Mengi ulionitenda, si madogo yakupuza

Nalikupa kila gwanda, uvae na kupendeza

Ulikula na kuwanda, kadiri ulivyoweza

Uwache kuniumiza, ni heri mwana kunenda.

Kinyume ulipokwenda, nilidhani kuteleza

Na wewe hukujilinda, nyendo mbaya kupunguza

Cha kuvunda kisha vunda, hata ukikifukiza

Uwache kuniumiza, ni heri mwana kunenda

Mja wewe wanishinda, kwa tama wachukiza

Kila kitu unadanda, kingawa cha kuumiza

Huwi ndani ya kibanda, huishi kujitembeza

Uwache kuniumiza, ni heri mwana kunenda

1. Tambua na uthibitishe nafsi neni katika shairi (alama 2)
2. Fafanua umuhimu wa kipokeo cha shairi hili (alama 1)
3. Eleza sifa za kiarudhi katika ubeti wa **tatu** (alama 4)
4. Taja methali inayodokezwa katika ubeti wa **tano** wa shairi hili (alama 1)
5. Eleza maudhui ya ubeti wa **sita** wa shairi hili. (alama 2)
6. Ni jambo lipi zuri ambalo mshairi atalikosa? (alama 1)
7. Andika ubeti wa **pili** wa shairi hili katika lugha nathari (alama 4)
8. Fafanua mbinu alizotumia mshairi kutimiza mahitaji ya kiarudhi (alama 2)
9. Tambua aina tatu za urudiaji katika shairi (alama 3)
10. ***Soma shairi lifuatalo kisha ujibu maswali.***

Pana haja ya kupima, neno tuzowele -angu

Tusizowee kusema, hili ni teuo langu

Huenda huji mapema, -angu huja kuwa tungu

Ikaja kukusakama, na kukuposha kwa Mungu

Pana haja ya kupima.

Neno huwa ni la kwako, likiwa ndani moyoni

Lakini katu si lako, likishavuka menoni

Kwa hivyo likutokako, liweke kwenye mizani

Linaweza kuwa cheko, ama tusi kwa wendani

Pana haja ya kupima.

Vivyo hivyo kwa lebasi, huwa yako kisutuni

Hivyo nina wasiwasi, wambe yako sebuleni

Itavutiya matusi, ya wenzio insani

Wakakuchoma nafusi, kwa mishale ya lisani

Pana haja ya kupima.

Mwana ujuwe ni wako, punje ukiimezele

Lakini katu si wako, nde ukimletele

Akiwa yu ndani yako, ni wa duniya vivile

Ukishishila ni wako, muavye tukakuole

Pana haja ya kupima.

Maisha nayo si yako, utabaradi milele

Ungayaishi ja yako, ni tunu ya maumbile

Mgawa si kufu yako, mshindane hili lile

Akupapo akupako, utaishi pale pale

Pana haja ya kupima.

Ni chetu, chako si chako, ulimwengu huwa vile

Juhudi zingawa zako, wa kufaidi ni wale

Ikifika siku yako, nyono zikukae mbele

Ulichosema ni chako, huwabakiya wawale

Pana haja ya kupima.

Kaseme na moyo wako, ubaini haya yale

Ukuambacho ni chako, kisikupe mageule

Kitu utajacho chako, huenda kiwe cha wale

Na usemacho si chako, kiwe chako ndicho kile

Pana haja ya kupima.

*(Maanga ya Ushairi na Diwani ya Mjileo -* Henry Indindi*)*

**Maswali**

1. Pendekeza anwani inayoafiki shairi hili. (al 1)
2. Eleza dhamira ya shairi. (al 2)
3. Fafanua maudhui yoyote matatu yanayojitokeza katika shairi. (al 3)
4. Ainisha mkondo wa shairi hili. (al 4)
5. Tambua nafsi nenewa katika shairi. (al 1)
6. Toa toni ya shairi. (al 1)
7. Andika ubeti wa nne kwa lugha ya kiriwaya. (al 4)
8. Dhihirisha mtunzi huyu alivyofanikiwa kutumia uhuru wake. (al 2)
9. Toa maana za maneno haya yalivyotumiwa katika shairi. (al 2)
10. lebasi
11. punje ukiimezele

**SEHEMU D : Hadithi Fupi – Mapambazuko ya Machweo**

1. ***(a) Mzimu wa kipwerere-Yussuf Shoka***

“Siku iliyofuata, majira ya magharibi pevu, nilifika pale mzimuni. Kama ilivyo ada yangu, nilivaa guo jeupe lililonifunika gubigubi kama maiti. nikaangalia huku na huko, sikuona mtu. Hapo nikasogea karibu zaidi na ule mzimu. Nilipofika nikauimba ule wimbo wote. Nilipomaliza tu nikajitoma kichakani mle bila hofu wala kimeme…nilichokiona humo, sikuamini macho yangu! Mle ndani ya mzimu mlikuwa na makanda na makasha ya tumbaku, unga wa kilevi na bangi kwenye marobota. Kulikuwa na mapipa ya chang'aa na tembo ya mnazi. Humo pia, mlikuwa na kitanda cha besera kilichotandikwa vizuri. Juu ya kitanda hicho, palitupiwatupiwa asumini na maua ya mlangilangi..”

a)Eleza aina nne za taswira katika kifungu hiki. (al 4)

b)Ukirejelea hadithi ya***" Mzimu wa Kipwerere***," Fafanua jinsi imani katika mambo ya kichawi yamejikita katika jamii. (al 6)

(b)**Mapambazuko ya Machweo –** Clara Momanyi

Onyesha vile **Jua la Macheo** linawabishia wahusika mbalimbali katika **Machweo** yao (al 10)